Tájékoztató adózók és az önkormányzati adóhatóságok közötti kapcsolattartás módjáról

[bookmark: _GoBack]Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény ( a továbbiakban: Eüsztv.) 1. § 23. pontja szerinti gazdálkodó szervezetnek minősülő adózó (ide tartozik az egyéni vállalkozó is) az Eüsztv-ben meghatározott módon, azaz elektronikus úton köteles kapcsolatot tartani az önkormányzati adóhatósággal [Eüszttv. 9. § (1) bek. a) pont aa) alpont]. Az egyéni vállalkozókkal kapcsolatban azonban fontos rögzíteni azt, hogy az Eüsztv. alkalmazásában kizárólag az a magánszemély minősül egyéni vállalkozónak, aki az Egyéni Vállalkozók Nyilvántartásában (a továbbiakban: EVNY-ben) is ekként szerepel.
 
1. Az Eüsztv. szerinti elektronikus ügyintézésre kötelezett 
a) gazdálkodó szervezet – ide nem értve a lakásszövetkezetet, valamint az adószámmal nem rendelkező alapítványt és egyesületet és az EVNY-ben nem szereplő, személyi jövedelemadó-törvény szerinti egyéni vállalkozót – a cégkapuja 
b) az EVNY-ben szereplő egyéni vállalkozó KÜNY tárhelye 
útján tart kapcsolatot az önkormányzati adóhatósággal.
Ezen adózói csoportba tartozó jogalany az önkormányzati adóhatósághoz elektronikus úton köteles benyújtani – többek között – önadózásos adónemben a bejelentkezést, változás-bejelentést és adóbevallást, kivetéses adónemben az adatbejelentést, mindkét adózási mód esetén a jogorvoslati, adómérséklési, fizetési könnyítés iránti és adóigazolás kiállítására irányuló kérelmet.
 
2. Az Eüsztv. szerinti elektronikus ügyintézésre nem kötelezett 
a) természetes személy, 
b) lakásszövetkezet, az adószámmal nem rendelkező egyesület és alapítvány, 
c) a 600 000 Ft éves árbevételt meghaladó – a Htv. alkalmazásában vállalkozónak minősülő – mezőgazdasági őstermelő, továbbá 
d) az egyéni vállalkozói nyilvántartásban nem szereplő, azonban a személyi jövedelemadóról szóló törvény szerinti egyéni vállalkozónak (így a Htv. alkalmazásában iparűzési adóalanynak) minősülő személy (közjegyző, egyéni ügyvéd, egyéni szabadalmi ügyvivő, önálló bírósági végrehajtó, szolgáltató állatorvosi tevékenység gyakorlására jogosító igazolvánnyal rendelkező) 
főszabály szerint továbbra is papír alapon tarthat kapcsolatot az önkormányzati adóhatósággal. 
Ezen adózói csoportba tartozó jogalany – döntése szerint – azonban elektronikus úton is tarthat kapcsolatot az önkormányzati adóhatósággal.
 
3. Az adózó részéről az elektronikus kapcsolattartás igénybevétele két csatornán történhet
a) Önadózásos adónemben a bejelentkezést, változás-bejelentést; kivetéses adónemben az adatbejelentést, mindkét adózási mód esetén a jogorvoslati, adómérséklési, fizetési könnyítés iránti és adóigazolás kiállítására irányuló kérelmet az ún. e-papír rendszer segítségével.
Az E-papír rendszer elérhetősége:
https://epapir.gov.hu/
b) Önadózásos adónemben az adóbevallást ÁNYK (Általános Nyomtatvány-kitöltő Keretprogram) programon keresztül tudják megtenni. Az állandó jellegű helyi iparűzési adóról szóló bevallási kötelezettségüket – meghatározott elektronikus bevallási nyomtatványon – az állami adó- és vámhatósághoz (továbbiakban: NAV) tudják teljesíteni. A NAV a helyi iparűzési adóról szóló bevallást (továbbiakban: HIPA bevallást) – befogadó nyugta kiadása mellett – késedelem és tartalmi vizsgálat nélkül, elektronikusan továbbítja az adóalany által megjelölt székhely, telephely(ek) szerinti önkormányzati adóhatóságnak.
Az ÁNYK program elérhetősége:
https://www.nav.gov.hu/nav/letoltesek/nyomtatvanykitolto_programok/nyomtatvany_apeh/keretprogramok/abevjava_install.html.
A 2017. adóév vonatkozásában a 17HIPA jelű nyomtatvány alkalmazandó.
A 2018. adóév vonatkozásában a 18HIPA jelű nyomtatvány alkalmazandó.

